ming030890/wiki-yue-high-quality huggingface dataset:
咪達唑侖

咪達唑侖（英文：Midazolam），又稱為速眠安，俗稱藍精靈，常見品牌名包括：Dormicum、Hypnofast，屬於一類名為苯二氮卓類嘅藥物。可以用嚟治療發羊吊，提供麻醉效果同作為短期失眠管理，可以口服、靜脈注射、肌肉注射、噴入鼻腔、或者喺口腔黏膜吸收。好多國家都係屬於受管制藥物，需要醫生處方先至可以購買。

副作用
咪達唑侖常見嘅副作用包括警覺性降低，頭暈同眼瞓。老年人較常出現協調問題（共濟失調）同混亂嘅副作用。當咪達唑侖同鴉片類藥物一齊使用嘅時候，高劑量嘅咪達唑侖可能會導致呼吸困難。

吸毒
吸毒者通常將海洛英（白粉）同藍精靈混合注射使用，會引致血管阻塞，造成更大嘅危險性。不法分子為咗增加販毒利潤，自行配製藍精靈，並喺丸度混入大量雜質，對身體機能造成更嚴重傷害。

對身體的危害
導致心理同生理依賴，出現恰眼瞓、定向障礙、講嘢唔清楚、協調缺失，血壓低，體温低、抑鬱甚至短暫失憶、失眠、發噩夢、作嘔、肌肉唔自覺地抽動、頭痛、精神緊張、情緒異常低落，甚至有自毀念頭。
咪走雞

咪走雞（粵拼：mai5 zau2 gai1；英文：Chicken Run）係2000年英國動畫電影。故仔講到農場入面一班雞畀人劏之前點樣走佬。
咪高峰

咪高峰（粵拼：mai1 gou1 fung1，音譯自英文單詞「Microphone」）；簡稱咪（mai1，音譯自英文縮寫「mic」或「mike」（兩個單詞嘅/ˈmaɪk/））或咪頭（注意「頭」字有變調，mai1 tau4*2）；學名又叫傳聲器（cyun4 sing1 hei3），係將聲音信號轉成電信號嘅能量轉換器。

發展史
1665年，英國科學家羅拔·胡克整咗個錫杯電話，第一次試驗用空氣以外嘅媒介傳聲。後嚟到咗1876年，蘇裔美國人阿力山大·吉剌咸·比爾等一系列嘅科學家去盡力搵點攞得重正啲嘅聲嚟改善嗰時啱啱發明出嚟無耐嘅電話。喺嗰時，佢哋發明咗液體咪高峰同碳粒咪高峰出嚟，但係呢啲咪嘅效果唔係幾好，凈係好勉強用得噉。去到20世紀初，咪高峰從最初用電阻轉電同聲發展到電感同電容嘅模式，之後大量新咪技術就慢慢噉開始發展。

超聲咪嘅出現
喺1920年代，菲利普·湯瑪仕喺西屋電氣公司做嘢嗰時發明咗超聲咪。而呢個咪嘅裝置好靈敏，可以探到人類聽力範圍以外嘅振動。不過佢呢種超聲咪好似冇乜人知噉。而佢嘅渦流槍就係用嚟取代傳統嘅煙囪，通過將排出去嘅煙變成大嘅煙環射到同溫層入面，減少煙霧出喺低空嗰頭。而湯瑪仕重積極噉探索同利用咗點分無線電嘅電力。佢話用適當嘅電磁頻率，可以睇穿一個人嘅心思。結果噉重響音樂界發揮到才華，發明咗樂器馬簾巴琴。

電容式咪嘅出現
喺1925年，比爾實驗室入面負責研究電氣錄音嘅亨利·哈利臣同愛德華·基斯托化·雲提兩位一齊研發咗世界第一隻電容式咪。而呢種咪嘅靈敏度同頻寬，可以將各種聲轉成電氣訊號，再加埋嗰時馬士費爾德負責設計嘅真空管擴大機，將電氣訊號放大到可以將刻片針發動，幫埋哈利臣嚟設計一套比較複雜嘅刻片刀而整成嗰時比較禁（kam1）實用嘅原始電氣錄音設備重一直用到而家。

降噪咪嘅出現
喺1949年，威利巴斯達實驗室研發咗MD4型咪高峰，佢可以喺比較嘈嘅環境入面降低背景雜音。呢個係世界第一個降噪咪。

MK10X型咪嘅出現
喺1961年嘅德國漢諾威搞嘅工業博覽會入面，聲海公司重推出咗MK102、MK103型嘅咪。而呢兩種咪就刮咗全新嘅整咪理念——RF射頻電容式。佢有體積比較細，重量比較輕嘅特點，重可以有夠嗮靚嘅音質；另外，呢種咪有比較犀利嘅抗干擾性能，喺野外探險、日夜室外操作、溫差極大同氣候惡劣嘅環境都可以用得好順。

而家嘅咪品種
而家世界各地嘅咪可以分成以下呢啲品種：
聲電轉換原理：動圈式、鋁帶式、電容式、壓電式、電磁式、碳粒式，半導體式。
聲場作用力：壓強式、壓差式、組合式，線列式。
電信號傳輸方式：有線，無線。
用途：測量話筒、人聲話筒、樂器話筒、錄音話筒。
指向性：心型、銳心型、超心型、8字型、全向型。
咬人蕁麻

咬人蕁麻（學名：Urtica thunbergiana）係蕁麻科蕁麻屬嘅植物，原產東亞地區。
咪頭

咪頭（粵拼：mai1 tau4；學名：Guzmania conifera）；喺植物研究學界成日嗌圓錐果子蔓（jyun4 zeoi1 gwo2 zi2 maan6）；粵語地區又叫圓錐擎天（jyun4 zeoi1 king4 tin1）、圓錐菠蘿花（jyun4 zeoi1 bo1 lo4 faa1）、圓錐擎天菠蘿花（jyun4 zeoi1 king4 tin1 bo1 lo4 faa1）、火炬菠蘿花（fo2 geoi6 bo1 lo4 faa1）、火炬星（fo2 geoi6 sing1）；佢係菠蘿科果子蔓屬嘅長年生常綠草本植物，原產地喺南美洲厄瓜多爾同秘魯嗰頭。而家喺厄瓜多爾、秘魯、哥倫比亞同智利、阿根廷北邊，委內瑞拉嘅安第斯山脈嘅山地入面嘅熱帶雨林嗰度先至搵到佢。

名
呢樖嘢嘅花睇落去有啲似歌星手頭上揸住支咪噉，所以「咪頭」嘅名就係噉嚟。

發現史
喺16世紀尾，巴西有位植物研究學家最先喺南美洲嘅熱帶雨林啲樹幹同石頭之間嗰度發現咗菠蘿花嘅附生品種源，直到1896年嗰時由安德利·愛殊·美茲喺一個植物研究學發佈會入面公開咗呢種植物出嚟。之後經過植物專家通過人工馴化同栽培、研發物種，搞到呢樖嘢變成可以用嚟俾人睇嘅盆景或庭院、綠籬嘅品種。

形態
呢樖嘢嘅高度方面都幾矮吓，最高嗰樖都唔超過1m。而佢嘅葉係暗綠色嘅闊帶形品種，出面有啲彎。而佢嘅花係穗状花序，好似個圓錐體噉，從表面嚟睇就好似歌星手頭上揸住支咪噉；佢嘅苞片係鮮紅色嘅密生品種，而尖端係黃色。呢種植物一般喺春天嗰時開花。

適應環境
呢樖嘢鍾意喺有陽光嘅地區，而且喺20——28℃嘅環境入面生，佢重鍾意疏松、排水比較好嘅泥，同潮濕嘅地區嗰度生。

用途
呢樖嘢可以用嚟做室內嘅裝飾，同時重可以用嚟做綠籬植物同庭院植物都得。
咬耳仔

咬耳仔（粵拼：ngaau5 ji5 zai2）又叫傾密偈（粵拼：king1 mat6 gai2）係一種講嘢同傾偈方式。同一個人傾密偈嗰陣，講嘢個人嘅聲帶唔會振動；空氣喺牙本質軟骨之間通過，從而喺講嘢過程度產生一啲細而又聽到嘅聲。
通常，靜靜雞噉樣傾密偈，係為咗限制附近嘅人聽到呢啲對話。例如，喺唔畀人偷聽到嘅情況底下傳達一啲秘密訊息，又或者避免喺好靜嘅地方（例如圖書館同禮拜場所）打攪到第啲人。
創新及科技局

創新及科技局（英文：Innovation and Technology Bureau，簡稱ITB）係中華人民共和國香港特別行政區政府嘅決策局之一，專責創新科技同資訊科技發展政策，同埋政府內部統籌相關嘅事務。
創生之柱

創生之柱（Pillars of Creation）係鷹星雲嘅其中一橛，係廿一世紀初世上最出名嘅星雲影像之一。
創發遊戲度

創發遊戲性（英文：emergent gameplay）係遊戲設計上指隻遊戲冇預設，但自然噉由遊戲嘅規則嗰度出現嘅遊戲體驗。
創新科技及工業局

創新科技及工業局（英文：Innovation, Technology and lndustry Bureau，縮寫：ITB，簡稱創科工業局、創工局），係香港政府嘅決策局，專責推動創新科技、資訊科技同再工業化。
創業年代

創業年代（粵拼：cong3 jip6 nin4 doi6；簡化字：创业年代），喺中國嘅北話地區成日叫溫州一家人（wan1 zau1 jat1 gaa1 jan4，温州一家人），係由浙江廣播電視集團、浙江影視集團、北京歌亮傳媒有限公司、山東電影電視劇製作中心、北京五星傳奇文化傳媒有限公司、溫州廣播電視傳媒集團、中央電視台負責一齊整嘅電視劇，一共有36集。
佢係工農商三部曲推出嘅第二部戲，入面講嘅係從溫州嘅普通家人嘅創業史，講清喺改革開放呢30年嚟嘅歷程。入面圍繞溫州人周萬順一家嘅命運而濃縮咗溫州人喺改革開放30幾年嚟嘅創業奮鬥歷程。

劇情
故事發生喺1981年嘅中國浙江瑞安，一個普通農民家庭，阿雨（13歲）上課嗰時聽到表舅阿斌從意大利返嚟，周萬順先至決定將13歲嘅女——阿雨同佢表舅父去咗意大利返學，重將自己嘅舊屋賣埋，帶埋老婆——趙銀花同16歲嘅仔麥狗去咗溫州，開始拾荒。
而三位就從整紐扣、賣鞋，最後行到陝北挖油井嗰步，經歷咗好多次肥佬同俾人整蠱，最後先至轉成現代企業。而阿雨從個13歲嘅女仔讀書同打工開始，最後變成跨國企業嘅老細同意大利嘅中國海外商人代表。

劇中俚語
出外靠朋友。
出口轉內銷。

有關
呢部片為咗真實還原溫州商人嘅創業傳奇，特登喺開拍嗰時（從2011年9月28號開始），連續去咗中法意俄四個國家，攞咗15個景。
印古什

印古什共和國係俄羅斯西南面嘅一個自治共和國，屬北高加索聯邦管區，首府馬加斯。
公元前一萬年，印古什人嘅祖先納赫人已經響印古什住。
印堂

印堂係人面上便，兩眉之間嘅空位。喺唐人相學來睇，有好重要嘅地位，掌有吉凶。而經絡上面，亦有印堂穴呢個穴位。

戲
戲裏便睇相佬會同人講印堂發黑，即係大難將至咁解。
印坦沉船

「印坦」沉船係1997年喺印尼耶加達北面150公里印坦油田發現嘅一艘沉船，喺佢入面打撈到中國陶瓷、南漢銀鋌同「乾亨重寶」鉛錢之類嘅文物，印證咗係唐五代時期喺嶺南地區已經有用金银做貨幣嘅「特殊通貨區」。
印堂穴

印堂穴係經外奇穴之一，喺人面印堂之上，兩眉間中心點。
中醫上按壓、針灸有清頭明目，通鼻開竅之效。主治頭痛、頭暈、三叉神經痛，亦都治鼻病、鼻塞、流鼻水、鼻炎，重有眼病、目眩、目赤腫痛，同埋高血壓等等。
印地文維基百科

印地文維基百科係維基百科協作計劃嘅印地文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。
印加納麟屬

印加納麟屬（學名：Injanatherium）係偶蹄目長頸鹿科嘅其中一個屬。
印地文

印地文（粵拼：jan3 dei6 man4；印地文：हिन्दी 或者 हिंदी），又叫印度文（jan3 dou6 man4），屬於印歐語系印度-伊朗語族印度-雅利安語支，係印度其中一種官方話（另一種係英文）。
統計話畀我哋知，有差唔多六成嘅印度人識講，或識寫印地文。印地文將名詞有分陰性同埋陽性，呢個文法嘅特點同好多歐洲話一樣。澳洲，紐西蘭，美國都有好多人講印地文。[未記出處或冇根據]
印多爾

印多爾係印度中央邦最大城，亦係全國第十四大城。古時呢座城係德里到德干嘅貿易路線嘅中途站。
吳倩蓮

吳倩蓮（Jacklyn Wu，1968年7月3號—）係台灣嘅演員。佢嘅成名作有《天若有情》呢幾套電影。

屋企
原名吳茜蓮[未記出處或冇根據]，喺台北出世同讀中小學。

成名經過
吳倩蓮喺小學係學校合唱團團員，高中嗰陣攞過台北市聲樂比賽第二名。俾電影《名揚四海》嘅影響所以入咗藝術學院。大二嗰陣因為一張「看起來很倔強」（睇起嚟好硬頸）嘅相俾人搵去香港拍戲。
吳健雄

吳健雄（粵拼：ng4 gin6 hung4，1912年5月31號—1997年2月16號）係位美籍華裔女物理學家，主要研究核物理學，參與過美國政府研發原子彈嘅曼哈頓計劃，發明方法將鈾嘅兩隻同位素：鈾-235同鈾-238分開。佢間接令佢同事李政道同楊振寧攞1957年諾貝爾物理學獎，而佢自己喺1978年攞頭一個胡爾伕物理學獎。
吳健保

吳健保（1950年11月29號—2024年9月8號）係臺灣嘅無黨籍政治人物，人稱「保二哥」。臺南市仁德區二空新村眷村子弟，外省第二代，但佢喺本省眾多唔同勢力當中，透過台南本省掛小西腳嘅外省籍角頭黑宋牽線、聯繫東門幫嘅大老幫助下才能脫穎而出，佢曾經係中國國民黨籍，擔任過臺南縣議會第14屆副議長、第15、16屆議長，並於議長任內參選立委落敗，後當選第1屆台南市議員，但因涉及案件遭到撤銷黨籍、缺乏政黨奧援，未能連任首屆大台南議長。2009年中華職棒假球事件「雨刷集團」幕後金主。2014年吳為咗躲避假球案嘅10年刑期逃亡海外，直至2019年被捕才入獄服刑，後於2024年假釋出獄，出獄後於同年9月病逝。
佢嘅仔吳禹寰於2018年以無黨籍當選台南市議員。
吳偉南

吳偉南，外號「飛天南」，香港親中派黑社會政治人物，屬於14K。

早年生涯
佢係14K打手，比一啲人形容係好勇鬥狠，早年跟隨有「元朗之虎」之稱嘅14K「德」字堆前話事人「四眼細」搵食。

參考七二一元朗襲擊事件
2019年，佢有份參與七二一元朗襲擊事件，但當時反而係佢自己心臟病發，被佢打嘅前線醫護人員對佢進行急救，自己嘅兄弟無去救佢，警察亦因為同黑幫嘅合作而唔喺現場，佢去到同年9月20日被捕。
佢一度否認有份參與，話自己只係買甜品經過，又辯稱自己係勸交，但去到2021年，佢被暴動罪、串謀有意圖而傷人罪罪成，判監4年。
吳偉英

吳偉英（粵拼：ng4 wei2 jing1；1970年—）係一位已經退咗役嘅中國女子足球代表隊嘅足球員兼足球導師，廣東省梅州市興寧縣人。呢位足球員喺女子足球界入面出咗名，喺1984年嗰陣俾波迷話佢係「泥鰍仔」同「快馬」嘅名。佢喺1987年俾亞足聯話咗係亞洲最佳女足運動員。

生涯
吳偉英喺1970年出世喺廣東省梅州市嘅一個鄉村入面，自細就鍾意足球。就喺1984年，佢入選咗中國國家女子足球隊，嗰時佢先至14歲。到咗1987年嘅女足亞洲盃入面，佢幫咗中國國家隊喺決賽入面搞掂咗日本仔先至攞咗亞洲盃冠軍，喺賽後重攞埋亞洲最佳女足運動員嘅稱號返嚟。佢甚至喺1990年嘅北京亞運會女子足球是入面同埋隊友一齊攞埋冠軍添。就喺1991年FIFA女子世界盃入面射入咗女足國家隊喺世界盃歷史以嚟嘅第一粒入波。就時隔2年（1993年）嘅世界大學生運動會嘅足球決賽入面搞掂咗美國隊而攞咗第一個世界大賽嘅冠軍，嗰時佢係最後一次喺國家隊嗰度踢波。喺佢退咗役之後入咗廣東省體育局度做嘢一直到2014年先至轉咗入校園足球嗰度。
唐寧街11號

唐寧街11號（11 Downing Street）響理論上係第二財相嘅官邸，但而家佢係現任財政大臣賈偉德嘅官邸。
唐寧街11號個隔就係有名嘅唐寧街10號啦，經過咗好多年嘅改造，兩間屋嘅裏頭其實一早就通曬。佢嘅右邊就係唐寧街12號。
唐山大兄

《唐山大兄》（英文：The Big Boss）係1971年係10月喺香港上畫嘅一套動作片，由李小龍、衣依、田俊、苗可秀主演，導演係羅維同吳家驤，監製鄒文懷。
唐寧街12號

唐寧街12號（12 Downing Street）係英國政府擁有嘅建築。名義上佢係執政黨首席黨鞭嘅官邸，但實際上已被改為英國首相嘅新聞部（Press Office）、政策聯絡組（Strategic Communications Unit）同資訊及研究組（Information and Research Unit）嘅辦公室。
唐寧街12號個隔離就係唐寧街11號，有通道通去唐寧街10號。
唐山大地震

唐山大地震係1976年7月28號北京時間凌晨3點42分53.8秒，發生響距離中國北京市只有150公里嘅河北省唐山市嘅地震，黎克特制7.8級，震源離地面6公里。地震破壞嘅範圍有21萬平方公里，成個唐山市即刻變成平地，全市交通、通訊、供水、供電中斷，造成24.2萬人死，16.4萬人重傷，直接經濟損失54億人民幣（1976年市值）。
唐寧街

唐寧街（Downing Street）係英國倫敦西敏市一條街，集合幾個重要內閣官員嘅官邸。
唐寧街十號

唐寧街十號（10 Downing Street），又叫唐寧街首相府，或者唐寧街十號首相府，係英國首相府，係首相嘅寫字樓兼住宅。首相府喺英國倫敦嘅唐寧街十號門牌，係座佐治風格式大宅。最初畀第一財相做官邸，而家畀英國首相。
渠個特色就係油黑嘅橡木門，門度釘咗個白色嘅阿剌伯數字「10」，十分醒目，響英國冇人唔認得。
唐山

唐山（粵音：tong4 saan1）喺中國河北，家下係地級市，叫唐山市。
唐山一帶二十萬年前已經有人住。商朝同埋西周嗰時，呢度叫「孤竹國」，因為五代十國後唐明宗嗰時在喺呢度駐過兵，所以叫做「唐山」。
現代唐山因一次1976年嘅地震及2022年一次打人而聞名，中共兩次都被鬧善後手段惡劣。
周筆暢

周筆暢（粵拼：zau1 bat1 coeng3；簡化字：周笔畅；英文：Bibi Chou；1985年7月26號—）係喺長沙出世、喺廣東深圳成長嘅中國歌手。
2005年，佢參加超級女聲獲全國亞軍同宣布出道。截至2014年，佢連續7年攞咗中國唱片年度銷售冠軍，同做咗首位攞音樂風雲榜、東方風雲榜、MusicRadio中國TOP排行榜、香港新城國語力頒獎禮等六大頒獎禮「最佳女歌手、最受歡迎女歌手、最佳專輯」獎嘅中國籍歌手。2011年，佢自創潮流品牌Begins。
另外，佢做過幾項公益宣傳大使，積極參與壹基金、我要上學、愛心包裹、愛的分貝等公益活動，喺2013年位居華人明星中國慈善名人榜第17名。2014年，佢獲頒MTV歐洲音樂大獎「全球最佳藝人」。2015年3月28號，佢獲得美國兒童選擇獎（KCA）頒發「最受歡迎華語藝人」，係首位得到呢個獎嘅中國籍藝人。

經歷
周筆暢喺2006年3月18號簽約樂林文化而正式進入樂壇，之後出咗《周筆暢 1st EP》同首張個人專輯《誰動了我的琴弦》。2006年，佢重先後喺電影《春田花花同學會》同《第601個電話》入面做主要角色，同因《第601個電話》同該片導演張國立結緣，被收做契女。2007年3月26號，去美國洛杉磯音樂學院（Musicians Institute）進行14個禮拜嘅短期留學，主修R&B演唱、鋼琴創作，輔修搖滾演唱，全A畢業。
返國後經過幾個月嘅籌備，2007年12月18號同步出咗第2張專輯《NOW》同第3張專輯《WOW》；其中《NOW》延續抒情R&B風格，而《WOW》就嘗試搖滾、舞曲、鄉村等唔同音樂風格同唱法，展示咗佢嘅留學成果。
2009年1月，佢同樂林文化合約到期。2009年3月21號，金牌大風喺香港天星碼頭簽約佢做佢哋喺中國大陸首位主要嘅女歌手。2009年7月8號，第4張專輯《時間》喺中國大陸同台灣同步出。2010年6月18號，第5張專輯《i，魚，光，鏡》亞洲發行；上市首個禮拜空降台灣G-music銷量榜冠軍。呢個喺10年間中國大陸歌手首次上咗該榜嘅冠軍位置，憑住《i，魚，光，鏡》蟬聯卓越亞馬遜銷售熱榜冠軍寶座，專輯入面《I Miss U Missing Me》之後被英國歌手Leona Lewis翻唱。2011年11月12號，第6張專輯《黑・擇・明》。同年5月6號自創潮流品牌Begins同擔任設計總監，合夥人：林子君，程暘。Begins多次同國際品牌合作並推出聯名產品。
2012年10月18號，佢轉投樂華娛樂，而經紀約就歸屬BeginsStudio（周筆暢個人工作室）。
2013年5月31號，出咗成立工作室以嚟嘅首張專輯《unlock》，同舉辦unlock巡迴演唱會。同年11月19號喺陝西西安舉行嘅2015年亞洲杯足球賽預選賽中國國家足球隊同沙特阿拉伯國家足球隊嘅比賽正式開始前，做特邀嘉賓，佢同全體國足隊員同全場觀眾（筆親）一齊合唱中華人民共和國國歌。
2013年12月，加盟湖南衛視《我是歌手》第二季、為首發歌手，喺總決賽第一輪遭到淘汰。同年，參加綜藝節目一年級；11月10號攞咗歐洲音樂大獎「全球最佳藝人」。
2015年1月24號，喺北京舉辦「Begins To Love」公益音樂會。3月28號獲美國兒童選擇獎（KCA）「最受歡迎華語藝人」。同年，參加綜藝節目唱遊天下。

《我是歌手》第二季
2013年12月，加盟湖南衛視《我是歌手》第二季、為首發歌手，喺總決賽第一輪遭到淘汰。

自創品牌
服裝品牌：2011年5月6號 自創潮流品牌「Begins」喺北京開業；2012年10月3號佢嘅潮流品牌Begins喺杭州開分鋪；2014年10月23號佢嘅潮流品牌Begins喺成都開分鋪。
工作室：周筆暢音樂工作室 BeginsStudio
周紫清

周紫清（英文：Nita Chow，1997年9月27號—），綽號小月，係香港模特兒，中二暑假開始玩cosplay，亦做過電子遊戲網上直播主持。
2019年參選亞洲小姐（香港賽區）15強，獲得魅力值大獎季軍。
周群飛

周群飛係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團當然委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。
周笑微

周笑微（粵拼：zau1 siu3 mei4），係中國導演。

經歷
2017年，佢做咗音樂劇《變身怪醬》嘅導演。2020年，佢做咗音樂劇《圖書館奇妙夜》嘅導演。
周美欣

周美欣（Lorretta Chow，1988年7月10號—）係2007年度香港小姐競選季軍，祖籍廣東台山，於2011年離開無綫電視，2012年推出唱片成為歌手。
周耀基

周耀基係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
周美鳳

周美鳳（粵拼：zau1 mei5 fung6；英文：Lelia Chow，11月8號—）係香港女企業家，花名“周董”，Frement公關公司嘅CEO。早前係1986年參加過香港小姐競選，後退選。佢做過演員、電視主持、電台節目主持同作家。佢依家經常同大部分香港歌星、藝員合作。
參宿七

參宿七，又叫獵戶座β，係獵戶座一粒恆星，距離地球860光年，係成個天第7光嘅星，視星等係0.12。
參巴醬

參巴醬，又寫做叄巴醬，係起源自印尼嘅一種辣醬，材料包括辣椒、蔥、蒜、薑、香茅同蝦醬。
參數族

喺數學入面，參數族（英文：parametric family、parametrized family）係一「族」嘅物件（即係一拃嘢），具體係邊件物件就取決於個「參數」，即係標籤集（index set）入面個元素。同「族」嘅分別係，參數族嘅標籤集一般會有額外嘅結構，例如係幾何結構。
參數運算複雜度

參數運算複雜度（英文：parameterized complexity）係運算複雜度理論嘅一個子領域，嘗試靠多種唔同參數做基準，衡量啲運算問題有幾難解。
參考文獻

參考文獻（英文：citation）係學術出版上嘅一個重要概念，指喺一篇學術文裏面註明返話「呢個諗法係由邊個邊個喺邊年邊年講過嘅」：學術研究往往會想將自己嘅諗法建基喺第啲研究者嘅諗法之上，又或者係批判第啲研究者嘅見解，而喺呢啲情況下，寫一篇文嘅人通常要喺篇文入面註明返「呢個諗法係由某個人講過嘅」。
註明參考文獻嘅格式有好多種；唔同嘅期刊對要求亦都唔同，但係學術用嘅可以粗略分兩大類，第一類係將參考順次序編號碼，再跟號碼擺入腳註或者尾註，第二類係所謂作者年份格式[暫譯]（author-date system，又叫 Harvard style，哈佛格式[暫譯]），原則上就係將引用嘅作者名嵌入文章，但係有啲格式或者某啲情況下，因為為求準確，會再用括弧或者第種方法寫埋年份；作者年份格式入面嵌入嘅作者名同（如果適用）年份叫 ｢文內註｣（in-text citation）。
用順序編號碼嘅方法有例如IEEE格式；用作者年份格式嘅有例如APA格式同MLA格式等等。順序編號碼嘅格式又分號碼可以當名詞用同號碼齋係號碼兩種，前者又叫溫哥華格式[暫譯]（Vancouver style），IEEE格式係其中一個例子，不過更常見例子會係醫學用嘅ICMJE格式。
無論係邊種格式，引用參考文獻嘅文章都一定會跟一張一覽表，寫明啲號碼或者作者年份究竟係代表邊篇文、邊本書或者乜嘢第啲嘢。用作者年份嘅格式呢張表會叫 ｢參考文獻｣ 或者 ｢參考資料｣（reference list，標題 References），但係如果用編號，呢張表通常會叫 ｢參考書目｣（bibliography）；參考資料淨係會寫低引用過嘅資料，但係參考書目可以加埋睇咗但係冇引用嘅嘢。
學術以外（例如報紙雜誌）有時亦會要寫參考文獻，有時會沿用學術嘅做法，但係亦另外有冇咁複雜嘅格式。

作者年份格式
作者年份格式嘅原則係用正常嘅語法，將引用嘅作者名正常嵌入文章，例如，用APA格式可以寫：
根據李國良（1983），應用文可以分三類
根據李國良（1983，頁1），應用文可以分三類
李國良（1983，頁1）認為應用文可以分三類
唔想或者唔可能將作者名嵌入文章，又或者格式規定，就要將作者同作份擺入括弧，掕喺句尾，例如，用APA格式可以寫：
應用文可以分三類（李國良，1983）APA 以外嘅有啲其他格式唔用逗號
應用文可以分三類（李國良，1983，頁1）
上面句嘢意思係話「應用文可以分三類」呢個諗法由李國良呢位作者喺 1983 年嘅一篇文或一本書入面講過。實際上係邊篇文或者邊本書，就要喺文章後面加個一覽表寫明。冇個表，引咗出處都係冇用嘅，因為同一個作者可能喺嗰年出過多過一篇文或者多過一本書。
唔係所有呢種格式都寫年份，例如MLA格式嘅文內註通常淨寫作者名:54：
根據李國良（1），應用文可以分三類
應用文可以分三類（李國良，1）

轉引
轉引係引用參考文獻嘅時候，引用嘅地方唔係原始出處，而係第三方資料。有時搵唔到原始出處會咁引，但係咁樣通常唔係嚴謹嘅做法。

冇出處嘅引用
唔係所有嘢都有出處，冇出處嘅話就冇辦法用一般嘅引用方法。有啲冇可能有出處嘅嘢，例如原住民嘅傳統知識[暫譯]（Traditional Knowledge），喺某啲格式可能有特別做法:8.9。
參宿四

參宿四，又叫獵戶座α，係獵戶座一粒恆星，距離地球643光年，係成個天第9光嘅星，視星等係0.42。2020年1月30日開始變亮，可能會成為超新星跟住爆炸。
參數

參數（英文：parameter）係指一個能夠定義一個系統嘅數值。
參考

參考（粵拼：cam1 haau2，英文：Reference）係講緊兩樣嘢之間嘅關係，前一樣嘢畀人叫做「提及」（refer to）咗後者；而後面嗰樣畀前者提及嘅嘢就叫前者嘅指涉物（referent）。
參考橢球體

參考橢球體係測地學入面一個由數學定義嘅地球表面，似大地水準面，但形狀比較簡單，所以用嚟定義緯度、經度同海拔。
和田潤

和田潤（1973年11月28號—）係日本足球員，司職前鋒，效力過FC東京。
和田篤紀

和田篤紀（1993年2月9號—）係日本足球員，司職中場，效力過京都不死鳥。
和田清

和田清（1890年11月15號—1963年6月22號）係日本嘅歷史學家、文學博士，東京大學名譽教授，有日本現代研究中國滿蒙史第一人嘅稱號。

底細
和田清喺日本神奈川縣出世，細紋仔時讀高座郡小學，中學就讀東京第一高等學校，然後考入東京帝國大學文科大學（而家東京大學文學部）史學科，1915年攞到學士學位，入東京帝國大學文科大學史學科東洋史學專修科深造三年。1917年攞到學位後做過中央大學預科講師同埋東京帝國大學講師。1924年渠過歐美同埋中國遊學，1926年佢返返日本。前後做過東京帝國大學、日本大學教授，做過東洋文庫專職理事，1951年佢曾經俾人選做日本學士院會員（院士）。死後佢俾日本政府追授三位勛二等勛章。
和睦路遊樂場

和睦路遊樂場，香港公園之一，遊樂場之一，喺粉嶺聯和墟和睦路，英文叫Wo Muk Road Playground。行政上歸北區。設施有硬地球場，以及七人足球場。
和田達也

和田達也（1994年6月21號—）係日本足球員，司職中場，效力栃木SC。
和睦路

和睦路（英文：Wo Muk Road）係香港新界北區一條路，喺粉嶺聯和墟。佢呈倒V形，南段連接粉嶺樓路，北段連接聯安路。

設施
和睦路近海聯廣場有一個運動場，叫和睦路遊樂場。
和碩

和碩係中國新疆巴音郭楞一個縣，人口7萬。
和立方

和立方系數學公式嘅一種，佢屬於因式分解、乘法公式及恆等式，被普遍使用。和立方系指一個數項，加上另一個數項後，總和嘅立方：

同二項式嘅關係
呢個係  而  嘅情景，睇二項式定理。
和田雄三

和田雄三（1980年5月2號—）係日本足球員，司職中場，效力過清水心跳，大分三神，及甲府風林。
勿洛地鐵站

勿洛地鐵站（英文：Bedok MRT Station，代號EW5）係星加坡地鐵東西線嘅一個站，喺星加坡本島勿洛規劃區。
勿里洞島

勿里洞島係印尼其中一個島，喺蘇門答臘東面，4,800平方公里大，住27萬人。
包伙食

包伙食，又叫福食，係種飲食生意，統一為寫字樓、工廠或者商舖供應膳食，通常都係晏晝飯，有齊飯、餸、湯。
包伙食可以係由事頭安排提供，亦可以由打工仔自己夾錢叫。
勿忘草

勿忘草（粵拼：mat6 mong4 cou5；學名：Myosotis）係紫草目紫草科嘅一個屬。
包

包（粵拼：baau1），又叫飽（「飽」音、義同「包」，但義只限食用包），係一種主食，多數係拎麪粉團去焗、蒸又或者煎。包最少要有麪粉同水。通常都加啲鹽；有時都會加酵母呢類膨鬆劑。包通常都會加啲其他食物令到佢有唔同味，或者唔同樣。道道地方都有佢唔同嘅包。
麪包（min6 baau1；俗寫做麵包、麵飽、麵麭）通常係講焗製嘅西式包。

有餡包
包裏面可以加啲「餡」（即係包皮囊豬、牛、雞、羊肉，海鮮，菜或者果醬）。有餡包有好多種：
中式：叉燒包、小籠包、雞包、大包、豆沙包、奶黃包、蓮茸包、蛋黃蓮茸包、蔴蓉包、菜肉包、生煎包、叉燒餐包、饅頭、 芋蓉包、南瓜紫米包、糯米卷、臘腸卷、燒腩卷、杞子蓮蓉包、香蔥芝麻烤餅、番薯包、蔥花卷、流心香芋包、綠茶紅豆包、素肉包、香蔥包、燕麥包、南瓜花卷、紅蘿蔔蔥花卷、甘筍銀絲卷、椰蓉餡蒸包、蒸辣椒包、白菜包、茯苓包子、香菇雞蛋豆腐包、蓮花包、君子刺猬包、石榴灌湯包、三角紅糖包、醬肉包子、羊肉大包、梅干菜包、茄汁菜包、南翔小籠包、蟹黄包、鮮蝦包、包蒸如意絲瓜卷、梅干扣肉包、高麗菜蒸包、茴香豬肉餡蒸包
港式：菠蘿包、雞尾包、吞拿魚包、火腿蛋包、餐肉蛋包、炸牛肉包、提子包、麥包、粟米肉鬆包、牛角包、芝麻包、甜餐包、蒜蓉包、豬仔包、蕃薯包、椰茸包、咸餐包、辣肉鬆包、咸豬仔包、椰絲奶油包、吉士包、墨西哥包、咖哩牛肉包、肉鬆芝士包、餐肉包、紫薯包、熱狗包、腸仔包、肉鬆包、紅菜頭芝士包、亞麻籽葵花籽南瓜籽多穀麥包、榨菜肉絲包、合桃包、蜂蜜馬鈴薯黑麥包、紅茶麵包、椰蓉檳、粟米火腿薯蓉麥包、椰絲卷包、枣餐包
西方嘅包極少有餡（即係一大舊俾包皮包實嗰種）。其實平日啲人話三文治有餡，概念上同中式包嘅餡有出入。
吉百齡

吉百齡（Joseph Rudyard Kipling，1865年12月30號—1936年1月18號）係英國作家同詩人。吉百齡響印度出世，佢因為佢嘅作出名，好似The Jungle Book (1894年)、The Second Jungle Book (1895年)、 Just So Stories (1902年)、 Puck of Pook's Hill (1906年)，重有小說Kim(1901年)，詩Mandalay(1890年)、Gunga Din (1890年)同 "If—" (1910年)；重有好多短篇，The Man Who Would Be King(1888年)，同書集Life's Handicap (1891年), The Day's Work (1898年), and Plain Tales from the Hills (1888年)。
吉百齡被譽為短篇小說藝術創新之人。而佢寫畀細路睇嘅書更加係經典；佢至正嘅對白寫得多變，旁白寫得透澈。
吉百齡係英國19、20世紀其中一個，好受歡迎嘅散文作家。佢嘅才華影響過唔少作家。1907年，佢重得到諾貝爾文學獎，而且佢重係第一個英文作家攞獎，同埋最後生嘅得主。響芸芸榮譽中，佢質疑亦都拒絕咗英國御用詩人同封爵。
之不過，吉百齡畀佐治奧威爾等人視為"大英帝國嘅先知"好多人都批評過佢嘅作品有偏見同偏軍國主義。咁就成個20世界都係講佢呢點有爭論。
吉祥天女

吉祥天女（gat1 coeng4 tin1 neoi5，梵文：लक्ष्मी），係婆羅門教-印度教嘅幸福同財富女神，傳統上畀人認為係毗濕奴個老婆。
吉祥物

吉祥物（英文：mascot，類似粵拼：maat1s kot4），又叫做卡通代言人，臺灣又叫萌物，係近代廣告設計中嘅工具，意指一個象徵性嘅幫手促銷角色。一般嚟講，最出名亦最廣為人知嘅吉祥物可以話係米奇老鼠，佢做咗迪士尼公司嘅吉祥物成幾十年。然而，吉祥物並唔係全部都係虛構嘅卡通人物，即使喺平面設計上面，吉祥物唔會因為印刷術嘅限制、親和力嘅加強而卡通化，但有好多吉祥物係真嘅動物，例如美國職業籃球隊芝加哥公牛嘅吉祥物就唔係卡通人物。
吉祥物嘅起源目前尚係無資料，但從奧林匹克運動會歷史可以睇出一啲線索，目前最早嘅奧運吉祥物係1972年德國慕尼黑奧運中出現嘅黑色臘腸狗，叫做Waldi。
如果問吉祥物可唔可以加強銷售，答案係相當肯定，透過笑嘻嘻嘅吉祥物，能夠好快咁加強商品、活動同公司嘅形象記憶，呢啲都係每屆奧運吉祥物選拔都要大費周章嘅原因。
吉碑國際機場

吉碑國際機場（越南文：Sân bay quốc tế Cat Bi／𡑝飛國際葛陂）喺越南北部城市海防市，而家係越南第六大機場。離海防5公里。多數飛機乘客係要去下龍灣玩嘅。

目的地
得一個目的地由捷星太平洋航空同越南航空經營到胡志明市。重有，Viva Macau曾經有條航點去澳門。
吉祥圍

吉祥圍（粵拼：gat1 coeng4 wai4）係中國廣東廣州一地名，喺南沙區東涌鎮吉祥路同東興路、民康路之間。
個名源自大清年代，嗰時東涌地區屬海，後嚟圍垦造田搞出噉嘅嘢。家下佢係東涌嘅象徵。
哈特斯菲

哈特斯菲（英文：Huddersfield）係英倫西約郡一鎮，人口16萬。
哈特福

哈特福（Hartford）係美國康湼狄格州首府，大約住咗12萬人。
哈珀李

哈珀李（粵拼：haa1 paak3 lei5；英文：Harper Lee；1926年4月28號—2016年2月19號）係美國嘅女作家，阿拉巴馬州文羅維爾人，1960年因寫過《梅岡城故事》兼攞咗普立茲小說獎而出名；2007年重攞過美國總統自由勛章。
2016年2月18號晚黑，佢喺文羅維爾嘅住所入面一瞓，第二日朝早冇再醒過，終年89歲。
哈爾達爾·納格小屋

帕德瑪什里·哈爾達爾·納格詩人小屋（奧利亞文：ପଦ୍ମଶ୍ରୀ ହଳଧର ନାଗ କବି କୁଟୀର），前稱根斯哈爾達爾成就小屋（奧利亞文：ହଳଧର ସାଧନା କୁଟୀର,ଘେଁସ），位於印度奧里薩邦伯爾格爾縣（中文：伯爾格爾縣）嘅根斯（中文：根斯）村，係印度被譽為「背心詩人」嘅哈爾達爾·納格所在居住地。
哈爾達爾·納格小屋為單層式建築。主要陳列哈爾達爾·納格獲得嘅所有獎項（中文：獎項），也有展出讀者贈送畀佢嘅畫像同賈甘納特（英文：Jagannath）像。

翻新
哈爾達爾小屋嘅重修牌記
翻新前嘅哈爾達爾·納格小屋破舊不堪，且光線昏暗；瓦背頂為鐵皮，牆壁用廢舊嘅可口可樂易拉罐（中文：易拉罐）平鋪。哈爾達爾·納格嘅手稿（中文：手稿）、詩集（中文：詩集）因冇櫃安放，將佢哋堆喺紙皮箱同麻袋入面並擺喺床下底，導致佢手稿同詩集保存唔當而受潮。
2019年，嚟自伯爾格爾縣嘅婦科醫生Susmita Dash同麻醉師Rajesh Tripathy夫婦，經哈爾達爾·納格本人批准後，決定翻新佢嘅小屋並改造成陳列館。改建後嘅哈爾達爾·納格小屋展示咗佢所有嘅獎項（中文：獎項）同紀念品。次年9月25號，哈爾達爾·納格小屋改建完成，奧里薩邦政府勞工通農村發展部長Sushant Singh作為首席嘉賓為其揭幕。

流行文化
紀錄片《Virtual Bharat》中關於哈爾達爾·納格嘅短片，片中記錄咗哈爾達爾·納格喺哈爾達爾小屋中寫詩嘅畫面。由於喺2019年拍攝，當時還未翻新。
2023年嘅歌《Amhe Sambalpuria》MV取景地之一，哈爾達爾·納格本人也參與其中。

圖集
2022年嘅哈爾達爾·納格，背景係哈爾達爾小屋嘅內部。
哈特普列薄荷

哈特普列薄荷（Mentha cervina）係唇形科薄荷屬嘅一種植物，主要喺地中海西部地區搵到。
哈特維爾

哈特維爾（英文：Hartville）係美國懷俄明州普拉特縣（Platte）一座城市。人口喺2000年係76人，2010年有62，2011年就估計有63人。。
北京地鐵15號綫

北京地鐵15號綫（簡化字：北京地铁15号线）係北京地鐵嘅地鐵綫路，2010年12月30號通車，連接清華東路西口站到俸伯站，長41.4公里，總共20個站。
北京國家體育場

北京國家體育場，又嗌鳥巢，係中國北京一體育場，亦係2008年夏季奧林匹克運動會嘅比賽主場館，喺朝陽區嘅奧林匹克公園入面，開幕同閉幕典禮都會喺呢度搞。場館設計係喺2002年經過北京市規劃委員會所搞嘅一個全球性招標而嚟，由瑞士建築師赫爾佐格和德梅隆（Herzog & de Meuron）同北京建築設計研究院合作設計嘅「鳥巢」贏咗而落實興建。呢個露天大型運動場面積25.8萬平方米，用地面積20.4萬平方米。可以坐十萬人，其中二萬個係臨時座位，奧運完咗之後，可以坐8萬人，可以搞一啲大型運動比賽。

舉辦過嘅比賽同活動
2008年8月8號晚黑：第29屆夏季奧運開幕式
2008年11月：美版The Amazing Race第14季第10站賽事喺呢度舉辦。
2010年8月8號晚黑：北京國安對陣巴塞隆拿嘅足球比賽。
2016年7月8號：深圳衛視版The Amazing Race第3季第1站賽事喺呢度舉辦。
2022年2月4號晚黑：第24屆冬季奧運開幕式
北京地鐵5號綫

北京地鐵5號綫（簡化字：北京地铁5号线）係北京地鐵嘅地鐵綫路，2007年10月7號通車，從宋家莊站去到天通苑北站，長27.6公里，總共23個站。
北京地鐵6號綫

北京地鐵6號綫（簡化字：北京地铁6号线）係北京地鐵嘅地鐵綫路，2012年12月30號通車，從金安橋站去到潞城站，長53公里，總共35個站。
地鐵初期開通時，凈開咗從海淀五路居站到草房站嗰橛，東延段喺2014年12月28號繼續向東延長到潞城站，西延段喺2018年12月30號繼續向西延長到金安橋站。
北京國家游泳中心

北京國家游泳中心（簡化字：北京国家游泳中心；英文：Beijing National Aquatics Center），又嗌水立方（簡化字：水立方；英文：WATER CUBE）或冰立方（簡化字：冰立方；英文：ICE CUBE），係中國北京一體育場館，亦係2008年夏季奧林匹克運動會主要嘅水上項目比賽場館同埋2022年冬季奧林匹克運動會主要嘅冰壺比賽場館。喺朝陽區嘅奧林匹克公園入面。建築費用係10.2億元。
佢曾經喺2008年夏季奧運期間會用作游水、跳水、水球同韻律泳賽事之用，同年11月美版The Amazing Race第14季第10站賽事分岔路任務（跳水路線）嚟過呢度辦；2022年冬季奧運期間攞過嚟做冰壺比賽場地。

門票同開放時間、須知
開放時間
旺季每日09:00～18:00
淡季每日09:00～21:00
場館準備閂門前10分鐘內唔賣飛入場
若果比賽大廳入面有大型活動（包括有遊戲性質嘅電視娛樂節目拍攝在內）或游水、跳水比賽時，比賽大廳一律唔開放，要另外買飛入場。
門票
全票￥30
半票￥15：身高≥1.2m／學生（要有學生證）／軍人（要有軍官證）／≥60歲嘅老坑（要有中國大陸嘅老人證）
免票：身高＜1.2m／殘疾人（要有殘疾證）／≥70歲嘅老坑（要有中國大陸嘅老人證）
若果要玩多個電樽車或3D美術館嘅話，必須要畀多一倍價錢先至玩得。
其它須知
買飛時必須出示中國大陸身份證（中國大陸居民）／往返內地通行證（港澳居民）／往返大陸通行證（臺灣居民）／護照（國外居民）
入場必須要接受人過安全門，物過安檢機制度。
唔畀帶寵物入場。
入場之後唔畀入未開放嘅區域或辦公場所地方。
喺地下1樓嘅嬉水樂園同游泳俱樂部兩場地之間同水立方張飛唔互通，入去嘅話要另外畀錢。
舖頭、影相舖、小食檔、餐廳、咖啡舖同麥當勞、KFC、紀念品舖屬額外收費，門票唔包。但若果發生拗數，場內商戶要孭嗮飛。
若果買咗水立方門飛嘅必須要喺6號或7號門入，3號或8號門出。若果買埋嬉水樂園或游泳俱樂部飛嘅，必須喺7號門入。
北京地鐵10號綫

北京地鐵10號綫（簡化字：北京地铁10号线）係北京地鐵嘅地鐵綫路，2008年7月19號通車，屬環線，長57.1公里，總共45個站。佢既係北京地鐵第二條環線，又係北京地鐵兩環當中嘅外環綫。
地鐵開通初期唔屬環綫，凈開咗從巴溝站到勁松站嗰橛。後嚟2012年12月30號分別將兩邊繼續延長到西局站同首經貿站為止，凈低嘅泥洼同豐臺兩站喺2013年5月5號開通先至形成個閉合大環。
佢既係世界上最長兼站點最多嘅地鐵環綫，又係世界第四長嘅地鐵綫。
北京地鐵1號綫

北京地鐵1號綫（簡化字：北京地铁1号线）係北京地鐵嘅地鐵綫路，1969年10月1號通車，連接古城站到環球度假區站，長31.公里，總共35個站。
佢開通初期時凈開咗從高井站到北京站一部份，但嗰時唔對外開放。直到1971年1月15號先至開咗從北京站到立新站（而家嘅公主墳站）一部份，但嗰時凈限畀介紹信先至有得搭車，即使係同8月15號將對外開放站點開到玉泉路站都係噉直到1972年先至取消咗「畀介紹信搭車」嘅限制。1973年4月23號重將對外開放站點向西延長到而家嘅蘋果園站。而福壽嶺站雖然喺1981年9月15號通過驗收時開放咗，但嗰時凈畀附近嘅地鐵技校學生同喺高井站返放工啲機關人員上落直到2007年撤出為止，隨後一直唔對外，直到2018年9月7號先至改造。1987年12月28號因復興門起咗條渡綫，令1號綫一分為二變成從蘋果園站去到復興門站；而長椿街站到北京站嗰橛變成2號綫一部分。1992年12月12號將東邊尾站從復興門延長到西單站。而天安門西站到四惠東站嗰橛喺1999年9月28號開通，初期冇同舊嘅1號綫（蘋果園到西單嗰橛）連埋一齊，直到2000年6月28號先至連埋。
原先喺2003年12月24號開始營運嘅八通綫，喺2021年8月29號同1號綫合併，家下成為1號綫一部分。而蘋果園站喺2020年4月18號封站改造。
尤其係高井一站，從1969年10月1號通車之後到而家為止，因涉及軍事機密而一直冇開過。
北京地鐵4號綫

北京地鐵4號綫（簡化字：北京地铁4号线）係北京地鐵嘅地鐵綫路，由京港地鐵(港鐵)營運，2009年9月28號通車，從安河橋北站去到公益西橋站，長28.165公里，總共24個站。
和銅

和銅係日本元明天皇嘅年號，相當於公元708年到715年，前後總共8年。
和靜

和靜係中國新疆巴音郭楞一個縣，人口17萬。
和闐縣

和闐（維吾爾文：خوتەن ناھىيىسى‎‎）係中國新疆和闐地區嘅一個縣。
和電香港

和電香港（全名和記電訊香港控股有限公司，港交所：00215）係長和系入面一間從事香港同澳門流動電訊業務嘅公司。和記電訊國際喺2009年宣佈分拆旗下香港及澳門業務上市，5月8號以介紹方式喺香港聯合交易所主板上巿。
和記電訊香港喺2017年出售和記環球電訊100%股權，專注發展流動通訊業務。
城區

城區（City block），又叫街區，係都市規劃同設計嘅其中一個元素，用街道將城市劃分做一個個區，區入面可以細分做唔同地皮，可以用相同或者唔同嘅土地用途。
國際長途電話

國際長途電話即係種長途電話，用家由一國打電話去另一國，先要打國際電話區號再打電話冧巴，國際長途電話大部份都係用海底電纜、衞星同無線電，而家重有光纖同IP電話（VOIP）。
國際關係

國際關係（international relations）係指對國家之間喺政治、經濟、同法律上嘅互動嘅研究。
呢篇國際關係係政治類嘅楔位文章，未完成；麻煩你幫手加下料，充實佢。
國際關注公共衛生緊急事件

國際關注公共衛生緊急事件（英文：public health emergency of international concern，簡稱PHEIC）係世界衞生組織一項正式聲明，指通過疾病國際傳播構成對其他國家嘅公共衛生風險，同埋可能需要採取協調一致國際應對措施嘅唔尋常事件。呢個制度係經歷2003年沙士爆發後，根據世衞2005年制訂嘅《國際衞生條例》而推出。
南京財經大學

南京財經大學，簡稱南財，是一所以經濟管理類學科為主，亦附設其他學科嘅大學，被列為江蘇省屬重點建設大學，屬全日制普通本科高等學校。福建路、仙林兩校區位於江蘇省南京市，另有句容市下蜀鎮橋頭嘅橋頭校區，佔地面積119.84萬平方米。
南仁東

南仁東（粵拼：naam4 jan4 dung1；簡化字：南仁东；1945年2月19號—2017年9月15號）係中國大陸嘅射電天文學家，吉林遼源人。佢喺清華大學畢業之後試過喺無線電工廠做咗幾十年，改革開放之後代表中國天文台專家喺非中國大陸啲大學做過客座教授同訪問學者，亦參加過十國大射電望遠鏡計劃。1993年提出喺貴州黔南州平塘縣大窩凼一帶整中國大陸研發嘅射電望遠鏡，望遠鏡喺2016年9月25號起好，成就咗世界上獨一無二嘅項目。
2017年9月15號深夜（UTC-5），佢因為肺癌病情惡化，喺美國波士頓死咗，終年72歲。
南京郵電大學

南京郵電大學（舊名南京郵電學院）係江蘇南京一間大學。
南人

南人係大元四等人制嘅第四等，意思係指南宋遺民，總共幾千萬人，地位最低。
南伊羅戈省

南伊羅戈省（粵音：naam4 ji1 lo4 gwo1 saang2，菲律賓話：Ilocos Sur），係喺菲律賓伊羅戈嘅一個省，面積夾埋2596平方公里，家陣約莫有632,255人喺呢度住緊。
南伊靈站

南伊靈站（英文：South Ealing tube station）係英國倫敦地下鐵皮卡迪利綫嘅車站，屬第3收費區，喺大倫敦伊靈區。
南伊豆

南伊豆（みなみいず）係日本靜岡縣一個町，人口7千。
大剷島

大剷島（或寫大鏟島）係深圳第二大島，面積0.65平方公里，響南頭西面嘅前海灣，歸南山區管。
大前愛華

大前愛華 ，係日本嘅一個女藝人同埋配音員。
大劇院站

大劇院站 (廣州)，原名歌劇院站，中國廣東省廣州市珠江新城旅客自動輸送系統嘅一個車站。
大劇院站 (深圳)，中國廣東省深圳地鐵1號綫同埋2號綫嘅一個車站。
大劇院站 (重慶)，中國重慶軌道交通6號線嘅一個車站。
大劇院站 (寧波)，中國浙江省寧波軌道交通6號線規劃緊嘅一個車站。
大力士

大力士  赫拉克磊斯（英文：Hercules），又叫大力神，係羅馬神話人物，相傳佢力大無窮。
大前茜

大前茜 ，係日本嘅一個女藝人同埋配音員。
大前元紀

大前元紀（1989年12月10號—）係日本足球員，司職前鋒，效力大宮松鼠。
吳思源

吳思源，香港親中派宗教界人士。曾經做過香港華人基督教聯會出版部部長同埋執行董事。

政治立場同經歷
佢係香港親中派人士。
2007年，佢曾經支持同屬親中派嘅梁美芬參選香港區議會選舉。
吳思田

吳思田爵士（英文：Sir James Sebastian Lamin Wood，1961年4月6號—）係英國外交官，2010年1月起出任英國駐華大使，2015年9月起出任英國駐德國大使。
吳思佳

吳思佳（粵拼：ng4 si1 gaai1，藝名：Shin，英文：Katarina Ng， 韓文：응 씨 카이，1994年5月22號—）係香港同韓國及內地女歌手，係香港歌唱組合As One前成員，本身係中韓混血兒，現任 Unleash Entertainment 旗下歌手。

簡歷
吳思佳細個已經學中國舞，15歲開始學埋Hip Hop同拉丁舞。佢讀過福建中學（小西灣）。有次吳思佳參加一間舞蹈學校嘅暑期課程，完成後導師黃國榮就將佢介紹畀黃柏高，之後就成為黃柏高公司旗下藝人，本來準備到美國升學嘅佢，因為呢個突如其來嘅機會，而決定留喺香港發展娛樂事業。2012年組合As One喺香港出道，出道作品係《Catch Me Up》。
2015年7月14號，喺南韓正式出道，出道作品係《Candy Ball》。同年，Shin 收到南韓娛樂公司Mnet既邀請，希望佢能夠拍短片去面試選秀節目《PRODUCE 101》，Shin喺短片入面除咗用四種唔同語言介紹之外，更展示自己唱歌、跳舞同Rap方面嘅實力，最後成功擊敗五千名申請者，成為一百零一個參賽者其中之一，但節目為期半年要同另外一百人爭十一個出線資格，所以暫時退出As One，變返練習生。最後喺節目第十集嘅第三次排名中，因廿二名內練習生方可繼續參賽情況下，僅以四百七十五票之差排第廿三名而被淘汰。2016年4月1號喺節目最後一集表演《Pick Me》後正式結束選秀之旅，4月4號返香港後歸隊As One。
2017年，Shin 轉投鄧智偉同莊冬昕旗下既Unleash Entertainment，6月26號以國語單曲《BDB》、《Higher》單飛出道。
吳怡萱

吳怡萱（1989年8月17號—），臺灣台灣民眾黨政治人物，臺北縣出世，前任民眾黨國家治理學院公關長，世新大學新聞學系畢業，而家喺國立臺灣大學國家發展研究所就讀。2022年獲臺灣民眾黨提名參選中正萬華臺北市議員，但最終以1150票之差落選，選後擔任臺北市議會民眾黨黨團副主任。
吳怡農

吳怡農（Enoch Wu Yi-nong，1980年12月31號—），台灣政治人物，係民進黨嘅新人，本身係財經人士，曾經做過高盛集團嘅亞洲投資管理。響2020年中華民國立法委員選舉因為同代表國民黨嘅蔣萬安對決而爆紅，仲畀人叫做「雙帥對決」，不過最後都係以一萬票左右輸咗畀蔣萬安。
吳忠明

吳忠明（粵拼：ng4 zung1 ming4；1985年12月4號—；又叫大Q），係臺灣男歌手、詞曲作家，原住民阿美族人。2016年底正式改藝名做吳秉洛。
女滿別機場

女滿別機場（粵音：neoi5 mun5 bit6 gei1 coeng4）係喺日本北海道嘅一個機場，喺1935年嗰陣起好兼且開放畀人用嚟搭飛機。
女王辦公室

女王辦公室（OL Supreme），原名《殭屍奶奶再戰戈師奶》，係香港戲一齣，電視廣播有限公司時裝處境喜劇。套戲高清技術拍攝，由汪明荃、杜汶澤、何韻詩同吳卓羲領銜主演，監製黃偉聲。每集半個鐘。
戲中「傳奇坊」，取景自旺角朗豪坊，而公共屋邨背景，就取自將軍澳景林邨。
哈文

哈文（粵拼：haa1 man4；1969年4月13號—），中國電視製片人、回族導演。佢喺中央電視台做嘢，最出名嘅導演係中央電視台2012年、2014年同2015年嘅春節聯歡晚會。1991年，佢喺中國傳媒大學畢業，1995年開始喺中央電視台工作。醫管局嚮1996年至2003年知道咗3月15號消費者權益日計畫。佢係前中央電視台《幸運52》節目主持人、春節聯歡晚會前主持人李詠嘅老婆。佢哋嚮1992年結婚，並有個女，法蒂瑪，2002年出世。
哈拉尼亞特群島單鰭魚

哈拉尼亞特群島單鰭魚（學名：Pempheris kuriamuria）係單鰭魚科單鰭魚屬嘅其中一個種。
哈恩省

哈恩省（西班牙文：Provincia de Jaén，西班牙文讀音：[xaˈen]）係西班牙安達盧西亞嘅一個省。
哈斯特鷹

哈斯特鷹（英文：Haast's Eagle，學名Harpagornis moorei），又叫紐西蘭鷹，係有史以嚟最大隻嘅鷹，現已絕種。佢哋係恐鳥嘅主要捕獵者。雌鷹可重達15公斤，雄性可重達10kg。伸長對翼時可以有3米長。

生態地位
直到後嚟人類殖民活動開始前，唯一可以喺紐西蘭發現嘅哺乳動物只有3種蝙蝠，其中1種最近已經絕種。喺無哺乳動物同其他捕獵者嘅威脅下，雀鳥占據咗紐西蘭主要嘅動物生態地位。如果恐鳥係鹿或牛之類嘅食草動物嘅話，咁哈斯特鷹都係好似老虎同棕熊等處於頂級位置嘅捕獵者。

絕種原因
當毛利人大約喺1000年前來到紐西蘭定居時，毛利人一樣以捕獵恐鳥為食，引致競爭，而恐鳥絕種，加上哈斯特鷹對毛利人亦有危險性，亦可能係後期令哈斯特鷹絕種嘅原因之一。
紐西蘭博物館內恐鳥受到哈斯特鷹襲擊嘅模型
哈斯特鷹爪同其他鷹爪嘅比較
哈曼迪爾寺

哈曼迪爾寺係錫克教一個重要聖地，同時又係錫克教總部，每日都會有好多人走去朝拜。哈曼迪爾寺因為佢寺頂同門都係用金做，所以好多人都叫呢間寺做金廟。
金廟係錫克教第三世祖師阿瑪爾收咗皇帝賜畀佢一大笪地而開始起，之後交咗畀第四世祖師拉姆接手起，但未起好就死咗，由第五世祖師阿爾瓊接手後終於喺1601年起好。到1802年辛格國王派人將寺頂鋪金，之後就變成金廟。
金廟入面有好多稀世珍品，每年會開放一次畀人入去參觀。另外金廟又係錫克教宗教同政治中心，但由於有啲恐佈份子匿咗喺入面，所以受到印度政府高度關注。
金廟到咗夜晚
哈恩

哈恩（西班牙文：Jaén）係西班牙安達盧西亞哈恩省嘅首府。
哈拉爾五世

哈拉爾五世（Harald V，1937年2月21號—），係當今挪威國王，1991年上任做到依家。
唐字音英語

唐字音英語／唐字調音英語（英文：English Made Easy），香港一書，教人學英文字同詞句。莫文暢所寫。成書約十九世紀同二十世紀交界。
每項有三部份，唐字、英字、廣東話唐字擬音。
書中前半講字，各字以格仔分隔，以節省版面。後半講啲書信對答。
唐寧

唐寧 (四川)：四川女歌手，2009年湖南衛視「快樂女聲」全國20強。
唐寧 (山東)：山東女演員兼歌手，喺2007年做過上海東方衛視嘅快樂男聲節目嘉賓。
唐子涵

唐子涵（英文：Zihan Tang Zi-Han，又叫過Cindy，1983年11月4號—），藝名星野優，係臺灣模特兒，前黑澀會美眉成員。現任直播主，衣著性感。有人指佢會要求網民加Line贊助直播（即「抖內」），無贊助就懶理。

涉事
2016年4月，唐子涵去到香港參加私影活動，畀入境處告佢打黑工，畀法庭判佢坐兩個月監，一個月後出獄返臺灣。
2017年爆出女團「瑪奇朵」疑批評經紀公司，最後無人告成員既佢。
2018年10月報導，有前工作人員借星野優個名行騙最後比人告。一吳姓台男係做過裕羚公司，幫手管理星野優個臉書同LINE，但無做小編後盜用「星野優身份」去呃人，最後遭判刑三個月或罰錢，而警方排除星野優知情可能。
唐季珊

唐季珊（1896年—1967年），廣東人，1930年代上海茶葉商人，有「茶葉大王」之譽。

生平
上海南洋公學畢業後，到英國留學。1914年第一次世界大戰爆發後，返咗上海。
1916年，以唐翹卿嘅唐氏家族為主嘅「華茶公司」成立，唐翹卿二仔唐季珊擔任「華茶公司」協理一職，而大仔唐叔璠就擔任經理。幾年後由唐季珊出任經理職位。
喺茶葉外銷獲得成功後，唐季珊又去發展電影事業，成為聯華影業公司大股東。
1932年1月，淞滬抗戰爆發。華茶公司喺閘北嘅廠房、倉庫全部炸毀。公司向銀行貸款，得以繼續經營。1937年8月13號，淞滬抗戰又爆發，華茶公司新起嘅廠房、倉庫同機器設備又再一次俾日軍燒晒。華茶公司遭受呢鑊致命打擊，從此一蹶不振。在此期間，上海電影明星阮玲玉服毒自殺並留低「人言可畏」遺書，因唐季珊試過同阮玲玉同居一段時間，一時社會傳聞疊起，對唐季珊帶來唔少負面影響。
1949年，上海俾中共佔領前夕，唐季珊前往香港，後又輾轉到台灣。雖然此後風光唔及得上華茶，但佢經常造訪茶行，鼓勵生產並輔導外銷高級茶葉。後來茶行第二代長成並熟習英語，唐又教導參與投標英美嘅方法，最終使洋行漸次消退。另外，留喺上海嘅華茶公司畀咗唐氏家族第啲人經營，卒之喺1954年宣告歇業。
唐安麒國際集團

唐安麒國際集團有限公司（簡稱唐安麒國際集團以及唐安麒美顏瘦身專門店，英文：Angel Face Beauty Creations或Angel Face Limited）係香港一間美容公司，於1987年由唐安麒創立。除咗經營美容院外，重包括生產各類保健食品等。
喺香港同中國內地一共有10間分店。至於總店則位於銅鑼灣恩平道44-48號恩平中心3樓及4樓。
唐家榮

唐家榮，香港親中派政治人，香港再出發大聯盟發起人之一。
唐宋八大家

唐宋八大家，又叫唐宋古文八大家，係唐代韓愈、柳宗元，宋代歐陽脩、蘇洵、蘇軾、蘇轍、曾鞏、王安石八位作家嘅合稱。
唐家成

唐家成，香港親中派政治人，香港再出發大聯盟發起人之一。
埃蘭

埃蘭係西亞古國，喺而家伊朗西南部嗰頭，喺約莫公元前3200年到前539年存在，之後畀波斯第一帝國取代。
埃諾

埃諾（法文：Hainaut）係比利時華隆嘅省，首府蒙斯。
埃赫阿-德洛斯卡瓦列羅斯

埃赫阿-德洛斯卡瓦列羅斯（西班牙文：Ejea de los Caballeros）係西班牙亞拉岡薩拉戈薩省一座城，住1.7萬人。
埃託費利

埃託費利（葡文：Heitor Férrer；1955年10月11號—）係巴西嘅政治人同醫生，喺巴西塞阿拉州嘅拉夫拉斯-達曼加貝拉（Lavras da Mangabeira）出世。
喺2003年，埃託費利上任塞阿拉州議員。
埃華街

埃華街（Ivy Street）係香港九龍嘅一條馬路，嚮大角咀東西走向，由塘尾道福全街起，到深旺道君匯港止。
埃華街嘅埃華（Ivy），其實係指長春籐，同附近其他街一樣用植物改名。
埃萊亞薩基卡華路

埃萊亞薩基卡華路（Eleazar de Carvalho，1912年5月28號—1996年9月12號）係巴西指揮家同作曲家。
娥眉洲

娥眉洲（Crescent Island）係香港北區一島，形似娥眉月，而家無人住喺上面。
維基同享有多媒體嘅嘢：Crescent Island, Hong Kong
娥世代

《娥世代》係香港組合B2嘅第3張唱片，喺2002年1月推出。6月嘅時候仲出咗台灣版，不過個曲目次序有重新排過。呢張亦都係佢哋以組合形式推出嘅最後一隻碟。
娥眉灣

娥眉灣係香港新界東北娥眉洲嘅海灣，喺個島北面，三面環山，係香港其中一個玩浮潛嘅熱門地方。
娩神星

娩神星（Lucina），即係小行星146，係太陽系小行星帶嘅一粒小行星，喺1875年6月8號發現。
姆貝基

姆貝基（南非荷蘭文：Thabo Mbeki，1942年6月18號—）係南非前總統，1999年到2008年在任。
姆貝亞

姆貝亞係坦桑尼亞一座城，姆貝亞區首府，人口270萬。
姊妹

姊妹，倫理關係之一，亦寫姐妹，講兩個或多個女，一家之中，有同一個亞爸或者亞媽，長為姊，幼為妹。姊一般叫家姐，妹一般叫細妹。若果男女都計，叫兄弟姊妹。只有女就叫姊妹。另男長女幼為兄妹、女長男幼為姊弟。
大家族中，同姓氏同輩份嘅女，都可以姊妹。
姊妹可以結拜出來，結拜姊妹亦叫姊妹。就算唔結拜，年紀近而交情深而嘅人，有時會用姊妹相稱，以示親密。

文
英文寫做sister。
舊時音譯英文sister叫「竊士打」。
香港有啲討論區，用英文sister音譯，女討論者以絲打相稱。
日文寫為姉妹。